বেঙ্গলটুডে প্রতিনিধি, ঢাকাঃ জনগণের জীবন যাত্রার মানোন্নয়নে ১৩৮০ কোটি টাকা ব্যয়ে পৌরসভা ভুক্ত নয়, দেশের এ ধরনের ১৮৩ টি উপজেলা শহরের উন্নয়নে একটি মাস্টার প্লান প্রণয়নের উদ্যোগ নিয়েছে সরকার। পরিকল্পনা কমিশন এর খসড়া প্রস্তাব পেয়েছে এবং এটি এখন অনুমোদনের অপেক্ষায় রয়েছে বলে কমিশনের একজন জ্যেষ্ঠ কর্মকর্তা এ কথা জানান। ওই কর্মকর্তা বলেন, স্থানীয় সরকার প্রকৌশল অধিদফতরের (এলজিইডি) এই পরিকল্পনা বাস্তবায়নে স্থানীয় সরকার বিভাগও সম্পৃক্ত থাকবে। সরকারি অর্থায়নে ২০২২ সালের জুনের মধ্যে এর বাস্তবায়ন সম্পন্ন হবে। প্রকল্পটি বাস্তবায়িত হলে দেশের বড় বড় শহর গুলোর ক্রমবর্ধমান জনসংখ্যার চাপ কমবে। দেশের মোট ৪৯২…